Fox MaramaMARAMA FOX (Co-Leader—Māori Party): Tēnā koe e Te Mana Whakawā. Otirā koutou e hui nei i tēnei rangi ātaahua. Rawe te kite atu i a koutou me te hunga rangatahi kei ō koutou taha ōku kui ōku pou ōku rahi koutou katoa ngā kuia mōrehu kei waenganui i a koutou koutou i whakamana nei i tēnei hui tēnei Whare ēhara nā tēnei taha nā koutou! Nā reira kai te pīrangi au te mihi atu ki a koutou i whakapau werawera i whakapau kaha i ngā tau kua hipa atu kia tae mai ki tēnei rangi nei te mihi atu ki a koutou! Kai te mōhio koutou ko wai ō koutou e mahi kaha nei e hāpai kaha nei i tēnei o ngā whakatau. Kua rangona koutou ki te kōrero o ōku hoa ōku hoamahi. He koha nui tēnei ki a Aotearoa! Me whakanuia tēnei whenua i a koutou mō ō koutou kaha ki te koha atu i ngā hara i waiho ki te taha ngā mamae ka waiho ki te taha. Ko koutou tēnei e hāpai ana i ngā tikanga o ō tātau tūpuna o Rangitāne o Kurahaupō o Whātonga. Ko koutou tēnā ahakoa te mamae ahakoa te taumaha kua tau tēnei pire kua tau te raru nui kai waenganui i Te Karauna me te tangata whenua. Ka haere tonu ngā mamae me ngā nawe hoi anō kua tae ki tēnei rangi kai te mihi atu ki a koutou! Ā tēnei me Te Reo Māori mōhio pai tātau o Te Wairarapa kua ngaro atu tō tātau Reo ēngari anō kai roto i ō tātau tamariki mokopuna ka whai oranga anō! Koirā te kōrero o tērā o ngā poropiti a Paora Pōtangaroa! Nāna te kī mai ka ngaro tō tāua Reo ēngari kai te pai mā ngā tamariki Te Reo e whakahokia mai. Ēngari kai runga i te pokohiwi ō koutou ngā kaiako o tēnei o ngā kura Tāmaki nui-ā-Rua tēnā koutou me ngā taura here i ngā tau kua hipa atu ko rātau ngā mea hāpai i tō tāua Reo tae noa ki tēnei wā. Mōhio pai tātau i nāianei ki te pānui i tēnei me Te Reo Māori ka whai rongoā ko ngā kōrero o ō tātau tūpuna kua kitea i roto i ō rātau tuhinga. I nāianei kei a tātau Te Reo Māori hei pānui kia mōhio pai nō hea tātau ā taua hononga o Ngāti Hāmua ki a wai? Ki Ngāti Kahungunu karekau ki Rangitāne! Mōhio pai ana tātau i nāianei kei runga i ō koutou pokohiwi tēnei kaupapa e hāpai nui nei nā reira tēnā koutou! I tuku whakaaro au ki tērā o tātau whanaunga a Uncle Jim i tēnei wā me tana hoa rangatira a Auntie Marg Uncle Cookie and Auntie Helen mō Te Reo te take mō Te Reo te take! I roto i Te Wairarapa kia mōhio pai tātau ko Uncle Jim noa iho te koroua e mau nei i tō tāua Reo mai i te wā he tamaiti a ia. Ko ia anake kai roto i Te Wairarapa! Whai muri i a ia ko tō tāua parata a Mike kai te hāpai i te paepae o Te Oreore. Mean you know! Ēngari i ako hoki ia i Te Reo i roto i Te Kuratini. Maumahara au ki taua wā kāre i paku mōhio tātau ki Te Reo Māori! Hika! Kāre i taea te tautoko i te paepae me ngā waiata cos kāre mātau i te mōhio i ngā waiata nā te ngarohanga o Te Reo me ngā kōrero hōhonu o ō tātau tūpuna kai roto i aua waiata. I nāianei ko koutou ēnā e hāpai kaha nei i te paepae me ō koutou waiata! I runga i tēnei e whakaaro ana au ki tēnei o ngā waiata mēnā kai te haramai koutou tēhea atu? Mōhio au kai a koutou ā koutou rakuraku ēngari kai te pīrangi au ki te waiata i tēnei o ngā waiata ki tō koutou taha! Āwhina mai mōhio pai koutou ki tēnei o ngā waiata rongonui a Rangitāne.[Thank you Mr Assistant Speaker but at the same time all of you gathered here on this beautiful day. It is wonderful to see you with the young ones at your side my elderly women and menfolk my numerous and all of you surviving elderly matriarchs amongst you. Your presence legitimises this gathering this House which does not belong to this side. It is yours. Therefore I want to acknowledge you collectively for the sweat and energy expended by you in the years gone by right up to this day. Salutations to you. You know who among you worked hard and supported this one of the settlements. You have heard what my fellow members and colleagues said. This indeed is a significant offering to New Zealand! This country must celebrate you on your efforts to gift the transgressions and hurts that were left to one side. You are indeed this lot that are supporting the customs of our ancestors of Rangitāne Kurahaupō and Whātonga. That is you then; despite the hurt and seriousness this bill and the big problem between the Crown and the indigenous people has been settled. The hurts and imperfections continue and as a result this day has been reached and so I congratulate you collectively! Now in regards to this and the Māori language we of the Wairarapa know all too well that our language is lost but it lives on in our children and grandchildren. That is what one of the prophets Paora Pōtangaroa alluded to. He said that our language will be lost but that is fine the children will bring it back. But the responsibility will be on your shoulders. Teachers of this one of the schools in Dannevirke I commend you collectively and the kinship links in the years past. They were the ones who supported our language right this moment. We know now how to read this and the Māori language the stories of our ancestors as seen in their writings receives a tonic. Right now we have the Māori language to read so that we really know where we are from and that connection of Ngāti Hāmua to whom? To Ngāti Kahungunu no to Rangitāne! We know that this matter which is supported greatly now is on your shoulders. So congratulations to you collectively! At this moment I give a thought to that one of our relations Uncle Jim and his wife Auntie Marg Uncle Cookie and Auntie Helen the reason being for the language for the language! In the Wairarapa we need to understand well that Uncle Jim is the only elderly man that has our language from the time he was a child. He is the only one in the Wairarapa. After him it is that brother of yours and mine Mike he supports the speechmakers' bench at Te Oreore. Mean you know! But he learnt the language at polytech. I recall that time we did not know a thing about the Māori language! Heck! We weren't able to support the speechmakers' bench with the songs cos we did not know the songs due to the language loss and we did not know the esoteric stories of our ancestors that were in those songs. Right now there you are supporting the speechmakers' bench strongly with your songs! As a consequence of this I am thinking about this one of the songs and whether you or someone else will come forward. I know you have your guitars with you but I want to sing this one of the songs with you! Come and help you know this one of the famous Rangitāne songs really well!]Tini whetū ki te rangi Rangitāne ki te whenua.I kī ai he iwi hūmārie maranga tū mai rā.Tū mai rā tū mai rā ngā uri o Rangitāne.Whakamau i ō tūpuna tō whakapapa rangatira.Me mau tonu ki ngā hononga o ngā karanga maha ō roto rā.Nā reira Rangitāne mā tū mai rā tū mai rā e.Oh beautiful! Nā rangatahi mā mokopuna mā kua whānau mai koutou i roto i Te Reo kua tupu mai koutou i roto i Te Reo me mau kaha koutou ki tō koutou Reo Māori. Ēhara tēnā i te kōrero mō ō koutou mātua ō koutou koroua kuia. Karekau tō tāua Reo i ahau e tipu ake karekau he kura pēnā i a koutou te whakaako ki a au i ngā kōrero me ngā hītori o ō tātau tūpuna Mīriaha Mīriaha Vern! Kei tērā paku wāhi i nāianei tata ki Eketāhuna ki Pūkaha Mīriaha tēnā tangata rongonui i haere atu ki Te Privy Council ki tāwāhi ki te whawhai kaha nei mō te whenua Mīriaha mea mai ia.[Now you young ones grandchildren and others you have been born within the language. You grew up in it. You must hold on to your Māori language strongly. That instruction is not for your elderly parents elderly men and womenfolk. I did not have your Māori language as I grew up. I did not have a school like yours to teach me the stories and histories of our ancestors; Mīriaha Mīriaha Vern that small place now close to Eketāhuna and Pūkaha. Mīriaha that famous person who went to the Privy Council who went overseas who fought hard for the land; Mīriaha he said to me: Hey mate I don't need you to come and survey my land. I'll tell you where my land is."] It cost him only a pound. They wanted to charge him £1 to survey his own land. He said: "Excuse you it's not about the money." He had money coming out of his ears Nireaha. He owned a hotel. Everybody stopped there right in the old tai-ā-pure nui a Whātonga. They had chopped those forests down and now they had to come down on a coach so he built a hotel—of course he did.He took his case to the Privy Council and taught himself Latin. Nireaha taught himself Latin. English—that was easy. Māori he got in a heartbeat. He taught himself Latin so that he could take his case to the Privy Council and he won. Excuse you everybody else—excuse them excuse us.Tino harikoa au mō tēnei rangi. I roto i tēnei tō koutou pire tētahi paku wāhanga e whakatikahia ngā ingoa Māori o ngā wāhi Remutaka tēnā koutou! Kai roto i tō koutou pire kua whakatikahia ngā ingoa o te kāinga Remutaka Haukōpuapua Pūkaha. He mea nui tēnā ki a tātau aua ingoa! I nāianei kai te mōhio tātau ki Te Reo Māori me hāpai i ngā ingoa tika o te takiwā. Nā reira kai te tuku mihi ki a koutou anō rā! Whakatikatika i ngā raru me ngā mahi hē o ngā tau kua hipa atu! Hoi anō kai roto i te tekau hēkona kai te pīrangi au ki te mihi ki a koutou haere tonu rā! Tū mai maranga mai Rangitāne mā! "Tini whetū ki te rangi Rangitāne ki te whenua" tēnā tātau katoa![I am very delighted about this day. Within this bill of yours is a small part that amends Māori place names Remutaka. Well done! The place names Remutaka Haukōpuapua and Pūkaha have been corrected in your bill. Those names are important to us. We know the Māori language now must support the correct names of the region. And so I extend an appreciation to you collectively once again. Amend the problems and faulty tasks of years gone by. And so within the 10 seconds I have left I want to congratulate you collectively. Continue to go forward. Arise stand up Rangitāne and others! "Like the many stars in the sky so too is Rangitāne upon Earth." My appreciation to us all!]"